Os sistemas operativos. Divisibilidade. A Terra como planteta do sistema solar.

- Os sistemas operativos, divisibilidade e a Terra como planeta do sistema solar
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Emprego de sistemas operativos
    - 2.1.1 Sistema Windows XP: funcións e ventás
    - 2.1.2 Almacenaxe, organización e recuperación da información en soportes físicos, locais e extraíbles
    - 2.1.3 Acceso a recursos compartidos en redes locais e posta a disposición destes
    - 2.1.4 Como pasar un antivirus e como instalar unha impresora
  - 2.2 Criterios de divisibilidade
    - 2.2.1 Múltiplos e divisores
    - 2.2.2 Criterios de divisibilidade
  - 2.3 Múltiplos e divisores comúns a varios números
    - 2.3.1 Descomposición dun numero nos seus factores primos
    - 2.3.3 Máximo común divisor (mcd)
    - 2.3.2 Mínimo común múltiplo (mcm)
  - 2.4 A Terra como planeta do sistema solar
    - 2.4.1 Características da Terra como planeta: definición e capas
    - 2.4.2 Fenómenos relacionados cos movementos da Terra
    - 2.4.3 A Lúa o satélite da Terra
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios de autoavaliación
- 7. Glosario
- 8. Bibliografía e Recursos
- 9. Documentación para imprimir

« Anterior | Seguinte »

# 2.1.2 Almacenaxe, organización e recuperación da información en soportes físicos, locais e extraíbles

Nesta parte aprendermos a gardar a información, a organizala e logo recuperala para a usar de novo. Veremos como se pode traballar con ficheiros, aínda que despois teñamos que aprender a encher eses ficheiros. Así mesmo, poderemos gardar imaxes ou vídeos que fagamos ou que localicemos na rede.

Tipos de memoria dos computadores

- Memoria temporal (RAM): memoria inmediata, dura pouco tempo e desaparece a información ao apagar o computador.

- Memoria permanente: a longo prazo. Podemos reutilizar os datos gardados nela.

Ficheiros

A información almacénase en ficheiros ou documentos. Cando queiramos organizar a nosa información poderemos crear cartafoles e subcartafoles, que se poden almacenar no disco ríxido ou en discos extraíbles ou memorias externas (CD, DVD, USB, etc.).

O nome dun ficheiro está formado por varios elementos: a icona, o nome e a extensión. Nós podemos pórlle o nome; o resto faino o computador. A extensión indica o tipo de ficheiro e o programa con que foi creado, por exemplo:

  | .doc Documentos de Word |  |  | .exe Ficheiros executables de programas |  |  | .jpg Ficheiros de imaxes ou debuxos |  |  | .mp3 Ficheiro de música

Almacenaxe de información no disco ríxido, nun CD e nunha unidade USB

Para gardar información temos varias posibilidades, no disco ríxido do computador, nun CD ou DVD ou nunha unidade USB, estas últimas memorias extraíbles.

Se temos xa rematado un ficheiro e queremos gardalo para o seu envío ou unha posterior recuperación debemos realizar varios pasos.

Dentro do menú Ficheiro da barra de menú, veremos outro menú ao facer clic nel, que contén diferentes opcións. Veremos a opción Gardar e Gardar como.

Coa opción Gardar, gardaremos o documento tal cal está. Coa opción Gardar como, aparecerá outro menú, que nos permitira elixir o nome, e onde gardalo, despregando a pestana superior onde aparece un triángulo negro.

Actividades resoltas

Vexamos como crear un cartafol

  Solución | Para crear un cartafol no escritorio, temos varios camiños, vexamos un: Premer o botón dereito do rato. Elixir a opción Novo. Abonda con situar o apuntador sobre a opción. Elixir a opción Cartafol. Faga clic sobre ela. Escribir un nome para darlle a ese cartafol. A partir de agora pode utilizar este cartafol para gardar as probas e os ficheiros realizados nesta lección.

Cambiemos o nome do cartafol

  Solución | Situar o apuntador sobre o cadro en que aparece o nome do cartafol. Premer unha vez o botón dereito do rato. O nome aparecerá sombreado en azul. Escribir o novo nome. Premer co botón esquerdo do rato en calquera punto baleiro do escritorio.

Abrir, pechar e gardar ficheiros

  Solución | Os ficheiros poden estar en distintos cartafoles, discos ou unidades de almacenaxe. Supoñamos o noso ficheiro nun CD, que introduciremos no lector. Dobre clic no cartafol O meu computador situado no escritorio (se non está, acudimos ao menú Iniciar). Clic na unidade D. Clic no ficheiro buscado, que se abrirá co programa co que estea feito. Ver o ficheiro e moverse por el, empregando a barra de desprazamento situada á dereita. Para pechar o ficheiro, prememos co botón dereito no botón cunha cruz no ángulo superior dereito da ventá. Ou abrindo o menú Ficheiro, no ángulo superior esquerdo da ventá, e premendo a opción Pechar. Podemos gardar o ficheiro, premendo co botón dereito en Ficheiro, elixindo Gardar como e, cando se abra un cadro de diálogo, na opción Gardar en, seleccionaremos o cartafol onde queiramos gardalo.

Actividades propostas

S2. Busque un ficheiro no disco ríxido do seu computador e colóqueo no seu escritorio. Insira un CD con información para poder acceder a ela. Busque nel un ficheiro e colóqueo no seu escritorio. Insira unha unidadeUSB con información para poder acceder a ela. Busque nela un ficheiro e colóqueo no seu escritorio.

### Retroalimentación

Abra o programa Microsoft Word. Na opción Ficheiro da barra de menú, prema en Abrir. Aparecerá algún cartafol no que pode elixir un ficheiro co rato e premer con dobre clic ou estando sobre el, facer clic no botón Abrir. Coloque un CD no lector de CD. Acuda a O meu computador para abrir esta unidade. Busque nel un ficheiro e abra con dobre clic. Coloque a unidade USB nun porto USB e abrirase unha ventá coa opción de abrir ficheiros, en caso contrario acudir a O meu computador. Faga dobre Clic e elixa o ficheiro que desexe abrir

S3. Cree un cartafol co seu nome (botón dereito do rato, estando no escritorio). Coloque nese cartafol os ficheiros que acaba de pór no seu escritorio.

### Retroalimentación

Estando no escritorio, prema no botón dereito do rato. Abrirase un menú contextual; elixa a opción Novo; ha ver un triangulo negro ao final, coloque o rato sobre el e abrirase outro menú coa opción Cartafol. Facendo clic sobre el creará un cartafol novo ao que lle debe dar nome. Situado no escritorio, marque o ficheiro que desexe gardar e arrástreo ata situarse enriba do cartafol, soltándoo.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »