Os sistemas operativos. Divisibilidade. A Terra como planteta do sistema solar.

- Os sistemas operativos, divisibilidade e a Terra como planeta do sistema solar
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Emprego de sistemas operativos
    - 2.1.1 Sistema Windows XP: funcións e ventás
    - 2.1.2 Almacenaxe, organización e recuperación da información en soportes físicos, locais e extraíbles
    - 2.1.3 Acceso a recursos compartidos en redes locais e posta a disposición destes
    - 2.1.4 Como pasar un antivirus e como instalar unha impresora
  - 2.2 Criterios de divisibilidade
    - 2.2.1 Múltiplos e divisores
    - 2.2.2 Criterios de divisibilidade
  - 2.3 Múltiplos e divisores comúns a varios números
    - 2.3.1 Descomposición dun numero nos seus factores primos
    - 2.3.3 Máximo común divisor (mcd)
    - 2.3.2 Mínimo común múltiplo (mcm)
  - 2.4 A Terra como planeta do sistema solar
    - 2.4.1 Características da Terra como planeta: definición e capas
    - 2.4.2 Fenómenos relacionados cos movementos da Terra
    - 2.4.3 A Lúa o satélite da Terra
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios de autoavaliación
- 7. Glosario
- 8. Bibliografía e Recursos
- 9. Documentación para imprimir

« Anterior | Seguinte »

# 2.4.3 A Lúa o satélite da Terra

### A Lúa: o satélite da Terra

A Terra ten un único satélite, a Lúa. É un astro moi grande para ser un satélite da Terra, polo que a súa influencia no noso planeta é tamén moi importante

A Lúa, vista desde a Terra, non amosa sempre o mesmo aspecto. Isto é debido a que o que vemos do noso satélite é, exclusivamente, a parte que ilumina o Sol. Por iso, o aspecto que ten a Lúa depende da súa posición relativa con respecto ao Sol e á Terra

A Lúa ten dous movementos, un de rotación arredor do seu eixe e outro de translación arredor da Terra, acompañándoa no movemento desta arredor do Sol. Emprega o mesmo tempo no seu movemento de rotación que no de translación: 28 días

  |  | Lúa chea Nesta posición, vista desde a Terra, a Lúa amosa iluminada toda a súa superficie
  | Cuarto minguante Nesta posición, vista desde a Terra, a Lúa amosa iluminada só a parte esquerda
  | Lúa nova A cara iluminada da Lúa non se ve desde a Terra
  | Cuarto crecente Vista desde a Terra, a Lúa amosa iluminada a parte dereita

As eclipses

A combinación dos movementos de translación da Lúa arredor da Terra e desta arredor do Sol fai que, algunhas veces, un dos primeiros astros se interpoña entre os outros dous facendo que se produza unha eclipse.

O astro que se interpón provoca a aparición dunha zona de sombra en que entra o outro, quedando a escuras total ou parcialmente.

  | Eclipse de lúa A terra interponse entre o Sol e a Lúa, e esta última fica escurecida.
  | Eclipse de Sol A Lúa interponse entre o Sol e a Terra, e nesta última prodúcense zonas de sombra

As mareas

A proximidade da Lúa á Terra fai que a influencia do satélite sobre o noso planeta sexa moi evidente. Unha destas manifestacións é a das mareas.

A atracción da Lúa sobre a Terra fai que a masa de auga que forma parte desta se deforme. Isto, combinado co movemento de rotación da Terra, provoca que cada día o nivel da auga de mares e océanos chegue dúas veces ao máximo e outras dúas ao mínimo de altura, o que se coñece como preamar, os dous primeiros, e baixamar,os dous últimos.

  | A masa de auga defórmase pola atracción da Lúa.

O intervalo que transcorre entre dúas preamares consecutivas é de 12 horas e 25 minutos. O Sol está moito máis lonxe que a Lúa e a súa influencia nas mareas é menor. Cando a posición relativa do Sol, a Lúa e a Terra é a apropiada prodúcense mareas vivas. Nelas, as preamares alcanzan máis altura e as baixamares menos que o resto das mareas.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »