Os sistemas operativos. Divisibilidade. A Terra como planteta do sistema solar.

- Os sistemas operativos, divisibilidade e a Terra como planeta do sistema solar
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Emprego de sistemas operativos
    - 2.1.1 Sistema Windows XP: funcións e ventás
    - 2.1.2 Almacenaxe, organización e recuperación da información en soportes físicos, locais e extraíbles
    - 2.1.3 Acceso a recursos compartidos en redes locais e posta a disposición destes
    - 2.1.4 Como pasar un antivirus e como instalar unha impresora
  - 2.2 Criterios de divisibilidade
    - 2.2.1 Múltiplos e divisores
    - 2.2.2 Criterios de divisibilidade
  - 2.3 Múltiplos e divisores comúns a varios números
    - 2.3.1 Descomposición dun numero nos seus factores primos
    - 2.3.3 Máximo común divisor (mcd)
    - 2.3.2 Mínimo común múltiplo (mcm)
  - 2.4 A Terra como planeta do sistema solar
    - 2.4.1 Características da Terra como planeta: definición e capas
    - 2.4.2 Fenómenos relacionados cos movementos da Terra
    - 2.4.3 A Lúa o satélite da Terra
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios de autoavaliación
- 7. Glosario
- 8. Bibliografía e Recursos
- 9. Documentación para imprimir

« Anterior | Seguinte »

# 2.1.1 Sistema Windows XP: funcións e ventás

Antes de traballarmos con programas, cómpre familiarizármonos co sistema operativo. Estudaremos Windows XP, o máis estendido, sen prexuízo de aprender outros.

Funcións

O sistema operativo ten varias funcións: servir de interlocutor entre maquina e usuario, executar programas, organizar cartafoles e ficheiros, ou configurar o computador.

Poderemos recoñecer os elementos da pantalla, dispor a barra de tarefas ao noso gusto e personalizar o noso computador.

Ventás

O sistema Windows traballa con ventás, que poden ser de aplicación ou de documentos, e cadros de dialogo e de axuda.

- Escritorio: ventá de arranque de Windows.

- Apuntador: aspecto do rato na pantalla.

- Aplicación: conxunto de programas que permiten a realización dunha tarefa (procesador de textos, folla de cálculo, base de datos, creación e deseño de presentacións, navegadores de internet, creación de sitios web, xestión de correo, etc.).

- Cartafol: localización virtual en que se gardan ficheiros ou aplicacións.

- Ficheiro: produto elaborado cunha aplicación, susceptible de ser gardado, modificado, enviado a outra localización ou a unha impresora, para o pasar a papel.

Cando accedamos ao escritorio, comparable a unha mesa de traballo onde disporemos dos elementos que utilizamos con máis frecuencia, teremos unha imaxe como esta:

### Dentro do menú Iniciar, centro de operacións do sistema operativo, veremos as aplicacións máis usadas.

  Ao despregarmos o menú Todos os programas,aparecen os programas que temos instalados, así como as ferramentas e os cartafoles que á súa vez teñen un menú despregable, premendo no triángulo final. Cando acedemos a unha ventá, veremos nela diferentes elementos que convén coñecer.

  - Barra de menús: contén as opcións do menú dispoñibles para a aplicación.
  - Barra de ferramentas: permite acceder con botóns ás opcións máis usadas.
  - Barra de título: amosa o nome da aplicación
  - Barras de desprazamento: permiten ver as partes do documento ocultas na pantalla.
  - Minimizar, maximizar, restaurar e pechar: funcións co documento aberto

  ### Actividade resolta

  Que é un sistema operativo? Para que serve?

    Solución | O sistema operativo é un conxunto de programas que nos permiten a comunicación co computador, serven para realizar a execución de programas, para organizar a información en cartafoles e ficheiros e permiten configurar o computador.

### Actividades propostas

S1. Acenda o computador; ao iniciarse o sistema operativo, presenta as contas de usuario que permiten o inicio da sesión a cada usuario do PC. Acceda á súa conta. Agora xa está no escritorio, que vén sendo como unha mesa, na que dispón de todo o necesario para traballar. Abra o menú Iniciar,que se atopa na barra de tarefas, e analice os programas que aparecen, comprobando para que serven os triángulos finais. Analice as iconas que aparecen.

A barra de tarefas está na parte de abaixo da pantalla e indica o que se atopa nela. Verá o botón Iniciar, aplicacións residentes, na parte dereita, aplicacións activas, se ten algún programa aberto, e barra de inicio rápido, coas ferramentas e as aplicacións máis usadas, ao lado do botón Iniciar.

### Retroalimentación

Comprobe o significado de cada botón indicado.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »